Heerlike hoender- en groenteskottel vir die hele familie
JY LEES NOU Heerlike hoender- en groenteskottel vir die hele familie
Wie wil nou vir ure in die kombuis staan en kook aan verskillende ete's vir verskillende ouderdomme as een dis vir familielede van elke ouderdom aangepas kan word? Hier's 'n geurige resep wat sommer in 'n japtrap vir baba's van ouer as 7 maande ook aangepas kan word.
Hoender- en groenteskottel
Genoeg vir 10-12 porsies
1 seldery, in stukke gesny
1 aartappel of patat, in stukke gesny
125 ml (½ k) water of groenteaftreksel sonder sout
60 ml (¼ k) natuurlike jogurt
Voorverhit die oond tot 180 °C. Rangskik die hoender in 'n gesmeerde oondbak. Pak die ui, knoffel, wortels, seldery en aartappel of patat om die hoender en bedruip met die olie en aftreksel. Plaas die hoenderskottel in die oond en bak sowat 30-40 minute of tot gaar.
Laat heeltemal afkoel en verwyder die vel en been. Maak die hoender en groente saam met die jogurt in 'n voedselverwerker fyn. Verdeel die kos in 125 ml (½ k) bakkies met 'n styfpassende deksel en vries vir 'n maand of twee.
Moenie sout of selfs aftreksel by kos voeg wanneer jy dit vir kinders onder 'n jaar berei nie – dit kan skadelik wees vir hul niere. Gebruik water of andersins rooibostee wat propvol anti-oksidante is.
Om die kos te ontdooi: Haal 'n bakkie die aand voor die tyd uit die vrieskas en laat dit oornag ontdooi in die yskas. Indien jy nie genoeg tyd het nie, ontdooi dit in die mikrogolfoond.